

**ОБЩИНА ПЛОВДИВ**

Пловдив, 4000, пл. „Стефан Стамболов” № 1, тел.: (032) 656 701, факс: (032) 656 703

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Изх. № 13ОУ96(21)/04.04.2013 г.**

**ДО**

**РЪКОВОДСТВАТА НА ПАРЛАМЕНТАРНО ПРЕДСТАВЕНИТЕ ПАРТИИ И КОАЛИЦИИ ОТ ПАРТИИ В 41-ото НАРОДНО СЪБРАНИЕ:**

**ПОЛИТИЧЕСКА ПАРТИЯ „ГЕРБ”**

**„КОАЛИЦИЯ ЗА БЪЛГАРИЯ**

**ПОЛИТИЧЕСКА ПАРТИЯ „ДПС”**

**ПОЛИТИЧЕСКА ПАРТИЯ „АТАКА”**

**„СИНЯТА КОАЛИЦИЯ”**

**ДО**

**РЪКОВОДСТВОТО НА**

**ПОЛИТИЧЕСКА ПАРТИЯ „НДСВ”**

***Относно:*** *Провеждане на консултации за сформиране съставите на СИК и подвижни СИК на територията на община Пловдив за произвеждане на изборите за народни представители на 12 май 2013 г.*

**УВАЖАЕМИ ГОСПОЖИ И ГОСПОДА,**

На основание чл. 34, ал. 2 от Изборния кодекс, във връзка с Решение № 2335-НС/29.03.2013 г. на ЦИК, Решение № Р-8-НС/02.04.2013 г. и Решение Р-9-НС/02.04.2013 г. на Районна избирателна комисия 16 – Пловдив град, отправям към Вас покана за участие в консултации за сформиране съставите на СИК и подвижни СИК на територията на община Пловдив за произвеждане на изборите за народни представители на 12 май 2013 г.

Консултациите ще се проведат **на 08.04.2013 г. (понеделник) от 16.00 часа в сградата на община Пловдив, пл. „Стефан Стамболов” № 1, Заседателна зала – 2 етаж.**

На консултациите следва да представите:

1. Писмено предложение за състав на СИК и подвижни СИК, което да съдържа имената на предложените лица, единен граждански номер, длъжност в комисията, образование, специалност и партията или коалицията от партии, която ги предлага (на хартиен и електронен носител);
2. Заверено от партията копие на удостоверение за актуално правно състояние на партията, издадено не по-рано от 13 март 2013 г. или заверено от представителя на коалицията от партии копие от решение за образуване на коалицията от партии, с което се удостоверяват пълномощията на представляващия/те съответната партия или представляващия/те коалицията от партии лица; копие от същите документи, изброени по-горе, могат да бъдат заверени от представляващите партиите, коалициите или инициативния комитет при консултациите лица;
3. Оригинал или заверено копие от пълномощно от представляващия съответната партия или представляващите коалицията от партии лица, в случаите, когато в консултациите участват упълномощени лица;
4. Списък с резервните членове, които ще заместят предложените от тях лица, в случаите по чл. 25, ал. 1 от ИК (на хартиен и електронен носител). Заместването ще се извършва с решение на РИК.

**Приложение:**

1. Решение № Р-8-НС/02.04.2013 г. на РИК 16 Пловдив – град;
2. Решение № Р-9-НС/02.04.2013 г. на РИК 16 Пловдив – град;
3. Примерно разпределение на квотите на представителство на партии и коалиции в СИК по райони в община Пловдив.

**С уважение,**

**ИНЖ. ИВАН ТОТЕВ**

*Кмет на община Пловдив*

**Съгласувал:**

**А.Топчиева**

*Секретар на община Пловдив*